PMIndiaData/PMIndiaSum huggingface dataset:
મંત્રીમંડળે મેડિસિન અને હોમિયોપેથીની પરંપરાગત વ્યવસ્થા ક્ષેત્રોમાં સહકાર સ્થાપિત કરવા ભારત અને બોલિવિયા વચ્ચેનાસમજૂતી કરારને મંજૂરી આપી

પ્રધાનમંત્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારત અને બોલિવિયા વચ્ચે મેડિસિન અને હોમિયોપેથીની પરંપરાગત વ્યવસ્થાનાં ક્ષેત્રમાં થયેલા સમજૂતીકરાર (એમઓયુ)ને કાર્યોત્તર મંજૂરી આપી દીધી છે. આ એમઓયુ પર બોલિવિયામાં માર્ચ, 2019માં હસ્તાક્ષર થયા હતા. અસરઃ આ સમજૂતીકરાર સહકાર માટે માળખું પ્રદાન કરશે અને બંને દેશો વચ્ચે મેડિસિન અને હોમિયોપેથીની પરંપરાગત વ્યવસ્થાને પ્રોત્સાહન આપવા માટે પારસ્પરિક લાભદાયક બનશે. આ બોલિવિયામાં મેડિસિન અને હોમિયોપેથીની પરંપરાગત વ્યવસ્થાને પ્રોત્સાહન આપવા અને પ્રસાર તરફ દોરી જશે તથા બોલિવિયામાં મેડિસીનની વ્યવસ્થામાં આયુષ (આયુર્વેદ, યોગ, યુનાની, સિદ્ધ અને હોમિયોપેથી)ના મહત્વને પ્રોત્સાહન આપશે. આ એમઓયુ સહિયારું સંશોધન હાથ ધરવા માટે ડૉક્ટર અને વૈજ્ઞાનિકોને તાલિમ આપવા નિષ્ણાતોનાં આદાન-પ્રદાનની સુવિધાને સુલભ કરશે.
સંસદના બજેટ સત્રના બીજા તબક્કા પહેલા પ્રધાનમંત્રી શ્રી નરેન્દ્ર મોદીના મીડિયાને નિવેદનનો મૂળપાઠ

મિત્રો, તમારું સ્વાગત છે, સંસદના બજેટ સત્ર દરમિયાન રિસેસ પછી આપણે બધા એક વખત ફરી ભેગા થયા છીએ. બજેટ પર વિસ્તૃત ચર્ચા વિચારણા થશે અને મને ખાતરી છે કે ચર્ચા અને વિચારણાનું સ્તર સારી ગુણવત્તાયુક્ત હશે. તે ગરીબોના કલ્યાણ સાથે સંબંધિત મુદ્દાઓ પર કેન્દ્રીત હશે. અમને જીએસટીમાં સફળતા મળવાની આશા છે. અમારી આશાનું એક કારણ એ છે કે તમામ રાજ્યોએ સકારાત્મક રીતે સહકાર આપ્યો છે. તમામ રાજકીય પક્ષો પણ તેમના પ્રતિસાદમાં અતિ હકારાત્મક વલણ ધરાવે છે અને સહકાર આપી રહ્યા છે. આ મુદ્દા પર લોકતાંત્રિક રીતે વિગતવાર ચર્ચા કર્યા પછી ચોક્કસ નિર્ણયો પર સર્વસંમતિ પર આવ્યા બાદ આપણે આ દિશામાં આગળ વધી શક્યા છીએ. આ સત્ર સુધીમાં જીએસટી લાગુ થાય તેવી સુનિશ્ચિતતા કરવા તમામનો સહકાર મેળવવા પ્રયાસ ચાલુ છે. હું તમારા બધાનો ફરી એક વખત આભાર માનું છું.
પ્રધાનમંત્રીએ બાળકોને નેશનલ બ્રેવરી એવોર્ડ એનાયત કર્યા

પ્રધાનમંત્રી શ્રી નરેન્દ્ર મોદીએ આજે 25 બાળકોને નેશનલ બ્રેવરી એવોર્ડ એનાયત કર્યા હતા. એવોર્ડ વિજેતાઓ અને તેમના વાલીઓને અભિનંદન આપતા પ્રધાનમંત્રીએ જણાવ્યું હતું કે સજાગતા, ઝડપી વિચારશક્તિ, નિઃસ્વાર્થ કટિબદ્ધતા અને આપત્તિના સમયે આસપાસના લોકો પ્રત્યે સંવેદનશીલતા આ બાળકોએ દર્શાવેલા સાહસિક કાર્યોમાં અત્યંત મહત્ત્વની બાબતો છે. પ્રધાન મંત્રીએ ઉમેર્યું હતું કે એવોર્ડ વિજેતાઓ માટે સાહસનું આ કાર્ય અહીં પૂરું ન થવું જોઈએ. તેમણે જણાવ્યું કે, જીવન વધુ યથાર્થ બનાવવાની ક્રિયા ચાલુ રહેવી જોઈએ, અને બાળકોએ પોતાની કારકિર્દી વિકસાવવાનું ચાલુ રાખવું જોઈએ તેમજ એમનાથી શક્ય હોય એટલી શ્રેષ્ઠ રીતે સમાજને સેવા આપવાનું ચાલુ રાખવું જોઈએ. તેમણે જણાવ્યું હતું કે લાઈફ પ્રોગ્રેસન ઑફ આઈસીસીડબલ્યુ નેશનલ બ્રેવરી એવોર્ડીઝ – નામનું પુસ્તક, જેનું તેમણે આજે વિમોચન કર્યું, તે આ બાબતો ઉજાગર કરે છે. મહિલા અને બાળ વિકાસ મંત્રી શ્રીમતી મેનકા ગાંધી આ પ્રસંગે ઉપસ્થિત રહ્યાં હતાં. નેશનલ બ્રેવરી એવોર્ડ યોજના આઈસીસીડબલ્યુ – ઈન્ડિયન કાઉન્સિલ ફોર ચાઈલ્ડ વેલફેર દ્વારા અસાધારણ સાહસિક કાર્ય અને પ્રશંસાપૂર્ણ સેવા દ્વારા વિશિષ્ટ સ્થાન મેળવતા બાળકોને યોગ્ય રીતે બિરદાવવા માટે તેમજ તેમનાં ઉદાહરણો દ્વારા અન્ય બાળકોને પ્રોત્સાહિત કરવા માટે શરૂ કરી હતી.
બ્રિટનમાં પ્રધાનમંત્રીના કાર્યક્રમ-13 નવેમ્બર, 2015

પ્રધાનમંત્રી શ્રી નરેન્દ્ર મોદીએ ચેકર્સમાં સવારે બ્રિટનના પ્રધાનમંત્રી ડેવિડ કેમેરુન સાથે મુલાકાત કરી હતી. તેમણે એક છોડ વાવ્યો હતો તથા બંને નેતાઓએ ભેટનું આદાન પ્રદાન કર્યું હતું. પ્રધાનમંત્રી શ્રી નરેન્દ્ર મોદી તથા બ્રિટનના પ્રધાનમંત્રી શ્રી ડેવિડ કેમેરુને બ્રિટન- ભારત સીઇઓ ફોરમમાં પણ ભાગ લીધો હતો. પોતાના સંબોધનમાં પ્રધાનમંત્રી કેમેરુને પ્રધાનમંત્રી મોદીના વિઝનના સંદર્ભનો ઉલ્લેખ કરીને ભારતમાં ફેરફારની અભિલાષાનો ઉલ્લેખ કર્યો હતો. પ્રધાનમંત્રી શ્રી નરેન્દ્ર મોદીએ બંને દેશો વચ્ચે ઐતિહાસિક તથા સમપૂરક સંબંધોની ચર્ચા કરી હતી. તેમણે જણાવ્યું હતું કે બંને દેશો વચ્ચે સંબંધોમાં આર્થિક કરાર ખૂબ જ મહત્વપૂર્ણ ઘટક છે. તેમણે કેન્દ્ર સરકારની મેક ઇન ઇન્ડિયા જેવી પહેલનો ઉલ્લેખ કર્યો હતો તથા માળખાગત સુવિધા, જુદા જુદા ક્ષેત્રોમાં પ્રત્યક્ષ વિદેશી રોકાણના રસ્તા ખોલવા, 2022 સુધી 50 મિલિયન નવા આવાસોની વચનબદ્ધતા તથા અક્ષય ઉર્જાની ક્ષમતાને 175 ગીગાવોટ સુધી પહોંચાડવા જેવી પ્રતિબદ્ધતાઓ પર ભાર મુક્યો હતો. તેમણે જણાવ્યું હતું કે બ્રિટિશ કંપનીઓ દ્વારા ભારતમાં રોકાણ બંને દેશો માટે લાભદાયી થશે. મહારાણીએ પ્રધાનમંત્રી શ્રી મોદી માટે બપોરના ભોજનની યજમાની કરી. બેઠક દરમિયાન ભેટોનું આદાન પ્રદાન પણ કરવામાં આવ્યું હતું. પ્રધાનમંત્રી શ્રી નરેન્દ્ર મોદીએ જણાવ્યું હતું કે ભારતની વિશાળ વિવિધતા તેની વિશેષતા, ગર્વ તથા શક્તિ છે. લંડનના વેમ્બલે સ્ટેડિયમમાં બ્રિટિશ-ભારતીય સમુદાયની એક વિશાળ જનસભાને સંબોધતા પ્રધાનમંત્રીએ શીખ સમુદાયના મહાન યોગદાન તથા ભારતની સૂફી પરંપરા અંગે પોતાના વિચાર મૂક્યા હતા. તેમણે કાલે લંડનમાં શીખ સમુદાય સાથે થયેલી પોતાની બેઠકનું પણ સ્મરણ કરતાં જણાવ્યું હતું કે તેમણે શીખ સમુદાયની પીડાને સમજી હતી, તેમની સમસ્યાઓને સમજી હતી તથા તેઓ તેને હલ કરવાની દિશામાં કામ કરી રહ્યા છે. ભારત અંગેના પોતાના દ્રષ્ટિકોણનો ઉલ્લેખ કરતાં એક કલાકથી વધારે સમય સુધી આપેલા પોતાના સંબોધનમાં પ્રધાનમંત્રીએ રાજસ્થાનના અલવર જિલ્લાના ઇમરાન ખાનને યાદ કર્યા હતા. જેમણે લગભગ 50 શિક્ષા એપ્સ બનાવીને તેમનું નિ:શૂલ્ક વિતરણ કર્યું હતું. તેમણે હરિયાણાના સરપંચોને પણ યાદ કર્યા હતા. જેમણે ‘સેલ્ફી વિથ ડોટર’ અર્થાત દિકરી સાથે સેલ્ફીના અભિયાનના માધ્યમથી તેમને બેટી બચાવો, બેટી પઢાવો કાર્યક્રમ પર સકારાત્મક પ્રતિક્રિયા આપી, જે આંતરરાષ્ટ્રીય રૂપે સફળ અભિયાન બની ગયું છે. તેમણે જણાવ્યું હતું કે ભારત માટે તેમની અભિકલ્પનાના કારણે તે ભારતના ઉજ્જવળ ભવિષ્ય પ્રત્યે સુનિશ્ચિત છે, જ્યાં ભારતના ઇમરાન ખાને શિક્ષા એપ્સને બનાવીને તેનું નિ:શૂલ્ક વિતરણ કર્યું હતું તથા સરપંચોએ દિકરીઓ સાથે સેલ્ફી જેવી સકારાત્મક ભાવનાઓને પ્રસારિત કરી હતી. પ્રધાનમંત્રીએ જણાવ્યું હતું કે ભારતમાં એવા અસંખ્ય લોકો છે. પ્રધાનમંત્રીએ જણાવ્યું હતું કે દુનિયાના તમામ પ્રમુખ ધર્મ ભારતમાં ઉપસ્થિત છે તથા મોટી સંખ્યામાં છે. તેમણે જણાવ્યું હતું કે ભારતીય મૂળના લોકો આ મૂલ્યોને જ્યાં પણ જાય છે પોતાની સાથે લઇ જાય છે તથા એટલા માટે તે ભારતના મહાન દૂત છે. પ્રધાનમંત્રીએ પોતાની સરકારની અત્યાર સુધીની પહેલો ખાસ કરીને સ્વચ્છ ભારત તથા સ્વચ્છ ઉર્જા, ભારતીય નાગરિકોના જીવનમાં ફેરફાર પર પણ વિચાર વ્યક્ત કર્યા હતા. તેમણે જણાવ્યું હતું કે મોટી માત્રામાં સૌર વિકિરણ થવાથી ભારત વૈશ્વિક સૌર સંબંધોનું નેતૃત્વ કરશે તથા સૌર ઉર્જા ઉત્પાદનના લક્ષ્યોને આગળ વધારશે.
પ્રધાનમંત્રીએ પ્રખ્યાત ગામકા પુરસ્કર્તા અને પદ્મશ્રી પુરસ્કાર વિજેતા એચઆર કેશવ મૂર્તિના નિધન પર શોક વ્યક્ત કર્યો

પ્રધાનમંત્રી શ્રી નરેન્દ્ર મોદીએ પ્રખ્યાત ગામકા પુરસ્કર્તા અને પદ્મશ્રી પુરસ્કાર વિજેતા એચઆર કેશવ મૂર્તિના નિધન પર ઊંડો શોક વ્યક્ત કર્યો છે. પ્રધાનમંત્રીએ ટ્વીટ કર્યું; "આપણે શ્રી એચ.આર. કેશવ મૂર્તિને ગામકાને લોકપ્રિય બનાવવા અને કર્ણાટકની અનન્ય સંસ્કૃતિની ઉજવણી કરવાના તેમના પ્રયાસો માટે હંમેશા યાદ રાખીશું. ઘણા વિદ્યાર્થીઓને તેમના પ્રેરણાદાયી માર્ગદર્શન માટે પણ તેમને યાદ કરવામાં આવશે. તેમના નિધનથી વ્યથિત છું. તેમના પરિવાર અને પ્રશંસકો પ્રત્યે સંવેદના. ઓમ શાંતિ "
મધ્ય એશિયન દેશોના વિદેશ મંત્રીઓએ પ્રધાનમંત્રી સાથે મુલાકાત કરી

કઝાકિસ્તાન, કિર્ગિઝ રિપબ્લિક, તાઝિકિસ્તાન, તુર્કમેનિસ્તાન અને ઉઝબેકિસ્તાનના વિદેશમંત્રીઓએ 20 ડિસેમ્બર, 2021ના રોજ પ્રધાનમંત્રી શ્રી નરેન્દ્ર મોદી સાથે મુલાકાત કરી હતી. મધ્ય એશિયન દેશોના વિદેશમંત્રીઓ ભારત-મધ્ય એશિયા સંવાદની ત્રીજી બેઠકમાં સામેલ થવા માટે નવી દિલ્હીની મુલાકાતે આવ્યા છે. મધ્ય એશિયન વિદેશ મંત્રીઓએ પ્રધાનમંત્રી મોદીને પોતાના રાષ્ટ્રપતિઓના અભિવાદન પાઠવ્યા હતા અને ભારત સાથેના સંબંધોને વધુ મજબૂત કરવા માટે તેમના નેત઼ૃત્વની તત્પરતા પર ભાર મૂક્યો હતો. તેમણે 18-19 ડિસેમ્બર, 2021ના રોજ ભારતના વિદેશ મંત્રીની અધ્યક્ષતામાં આયોજિત ભારત-મધ્ય એશિયા સંવાદના વિચારવિમર્શન પર પ્રધાનમંત્રીને જાણકારી આપી, જેમાં અફઘાનિસ્તાનની સ્થિતિ સહિત વ્યાપાર અને સંપર્ક, વિકાસ સહભાગિતા અને પ્રાદેશિક વિકાસ પર ધ્યાન કેન્દ્રીત કરવામાં આવ્યું હતું. પ્રધાનમંત્રીએ એ મહત્વ પર ભાર આપ્યો કે ભારત મધ્ય એશિયન દેશોની સાથે પોતાના દીર્ઘકાલિન સંબંધોને જોડે છે, જે તેના ‘વિસ્તરિત પડોશ’નો હિસ્સો છે. તેમણે આ વર્ષે મંત્રીઓને તેમના સ્વાતંત્ર્યની 30મી વર્ષગાંઠ માટે શુભેચ્છાઓ પાઠવી હતી. તેમણે 2015માં તમામ મધ્ય એશિયન દેશો અને પછી કઝાકિસ્તાન, ઉઝબેકિસ્તાન અને કિર્ગિઝ રિપબ્લિકની પોતાની યાદગાર યાત્રાઓને યાદ કરી. પ્રધાનમંત્રીએ આ ક્ષેત્રમાં ભારતીય ફિલ્મો, સંગીત, યોગ વગેરેની લોકપ્રિયતાને જોતા ભારત અને મધ્ય એશિયા વચ્ચે સાંસ્કૃતિક અને લોકોથી લોકો સાથેનો સંપર્ક જાળવી રાખવાના મહત્વને રેખાંકિત કર્યુ. તેમણે ભારત અને મધ્ય એશિયા વચ્ચે વધેલા આર્થિક સહયોગની સંભાવના અને આ મામલે કનેક્ટિવિટીની ભૂમિકાને પણ રેખાંક્તિ કરી. ભારત-મધ્ય એશિયા સંવાદે ભારત અને મધ્ય એશિયન દેશો વચ્ચે ઉત્કૃષ્ટ દ્વિપક્ષીય સંબંધોને ગતિ આપી છે. ભારત અને મધ્ય એશિયન દેશ આગામી વર્ષ પોતાના રાજદ્વારી સંબંધોની સ્થાપનાની 30મી વર્ષગાંઠ મનાવશે.
આયર્લેન્ડમાં પ્રધાનમંત્રીના વિવિધ બેઠકો

પ્રધાનમંત્રી શ્રી નરેન્દ્ર મોદીએ 23મી સપ્ટેમ્બર, 2015ના રોજ આયર્લેન્ડની મુલાકાત લીધી હતી અને એમણે પ્રધાનમંત્રી શ્રી એન્ડા કેની સાથે દ્વિપક્ષી મંત્રણાકરી હતી. શ્રી નરેન્દ્ર મોદીનું ડબલીન વિમાન મથકે આયર્લેન્ડના આરોગ્ય મંત્રી શ્રી લીઓ વરાડકરે સ્વાગત કર્યું હતું. આ પછી ડબલીન અને આયર્લેન્ડના પ્રધાનમંત્રી શ્રી કેનીએ એમનું વિધિવત ઉષ્માપૂર્ણ સ્વાગત કર્યું હતું. પ્રધાનમંત્રી શ્રી મોદીએ, આયર્લેન્ડના બે અધિકારીઓ, થોમસ ઓલ્ડહામ અને સર જ્યોર્જ અબ્રાહમ ગ્રીયરસને ભારત માટે આપેલા ફાળાની નોંધરૂપ, પસંદગીની હસ્તપ્રતો અને દસ્તાવેજોની નકલો શ્રી કેનીને ભેટ આપી હતી. આયર્લેન્ડના પ્રધાનમંત્રીએ શ્રી નરેન્દ્ર મોદીને આયર્લેન્ડની ક્રિકેટ જર્સી તથા આયર્લેન્ડની એક મુખ્ય રમત ‘હર્લીંગ’ની કિટ ભેટ આપી હતી. પ્રધાનમંત્રીની કચેરીમાં શ્રી નરેન્દ્ર મોદીએ મુલાકાતીઓની ડાયરીમાં હસ્તાક્ષર કર્યા હતા. બપોરના કાર્યકારી ભોજનના આરંભે બંને નેતાઓએ પ્રાસંગિક સંબોધનમાં એ વાતની નોંધ લીધી હતી કે ભારતના પ્રધાનમંત્રીએ લગભગ 60 વર્ષ પછી આયર્લેન્ડની મુલાકાત લીધી હતી. શ્રી મોદીએ બંને દેશોનાં સમાન મૂલ્યોના તેમજ રવિન્દ્રનાથ ટાગોર અને ડબલ્યુ બી. ઈટ્સ વચ્ચેની મૈત્રીનો વધુ ગાઢ ભાગીદારી અને સહકારની જોરદાર હિમાયત કરી હતી. બંને પક્ષોએ ત્રાસવાદ ઉદ્દામવાદ તથા યુરોપ અને એશિયાઈની પરિસ્થિતિ સહિત અનેકવિધ આંતરરાષ્ટ્રીય પડકારો મંતવ્યોની આપ-લે કરી હતી. શ્રી નરેન્દ્ર મોદીએ એક ચોક્કસ સમય મર્યાદાની અંદર યુનોની સલામતી સમિતિમાં સુધારણા માટે આયર્લેન્ડના ટેકાની માંગણી કરી હતી. એમણે એનએસજી તથા અન્ય આંતરરાષ્ટ્રીય નિકાસ નિયંત્રણ સંસ્થાઓમાં ભારતના સભ્યપદ માટે પણ આયર્લેન્ડના ટેકાની માંગણી કરી હતી. આ પછી પ્રધાનમંત્રી આયર્લેન્ડમાં વસતા ભારતીય સમાજના લોકોને મળ્યા હતા. સંસ્કૃતનું શિક્ષણ પુરું પાડતી એક સ્થાનિક શાળા – જોહન સ્કોટસ સ્કૂલના 20 આઈરીશ વિદ્યાર્થીઓએ શ્રી મોદીનું સંસ્કૃત શ્લોકોનું પઠન કરી સ્વાગત કર્યું હતું. પ્રધાનમંત્રીએ સંસ્કૃત શ્લોકોના ખૂબ જ સુંદર પઠન માટે શાળાના વિદ્યાર્થીઓ તથા શિક્ષકોની મુક્ત પ્રશંસા કરી હતી. એમણે ભારત અને આયર્લેન્ડના સમાન મૂલ્યો તથા વારસાનો ઉલ્લેખ કર્યો હતો અને કહ્યું હતું કે એમાં સ્વાતંત્ર્ય માટેની લડતનો પણ સમાવેશ થાય છે. એમણે કહ્યું હતું કે 2016માં આયર્લેન્ડની સ્વાતંત્ર્યની લડતની શતાબ્દિની જે ઉજવણી થશે એમાં ભારત પણ જોડાશે. પ્રધાનમંત્રીએ ભારતમાં થઈ રહેલા ફેરફારોની વાત કરી હતી. એમણે કહ્યું હતું કે ભારતનું અર્થતંત્ર વિશ્વનું સૌથી ઝડપથી વિક્સી રહેલું એક મોટું અર્થતંત્ર છે. એમણે કહ્યું હતું કે હજી થોડા સમય અગાઉ ‘બ્રિક્સ’ (બ્રિક્સ દેશો)માં ‘આઈ’ એટલે કે ઈન્ડિયા – ભારત કંઈક અસ્થિર હતું પણ હવે એ બ્રિક્સમાં સૌથી જોરદાર પરિબળ બન્યું છે. યુનો દ્વારા આંતરરાષ્ટ્રીય યોગ દિનની ઉજવણીને મંજુરી મળી અને પછી વિશ્વભરમાં યોગનો કેવી રીતે સ્વીકાર થઈ રહ્યો છે એનો શ્રી નરેન્દ્ર મોદીએ ઉલ્લેખ કર્યો હતો. એમણે કહ્યું હતું કે ભારત જો મજબૂત હશે તો વિશ્વ એની તરફ ધ્યાન આપશે. વિશ્વએ એ વાતનો સ્વીકાર કર્યો છે કે 21મી સદી એશિયાની સદી બનશે. એમણે કહ્યું હતું કે સૌ પ્રથમવાર, એવી શક્યતા વધી રહી છે કે 21મી સદી ભારતની સદી પણ બની રહે. પ્રધાનમંત્રીએ કહ્યું હતું કે, ભારતમાં વિકાસનો વર્તમાન દર જો 30 વર્ષ સુધી જાળવી રાખવામાં આવે તો ભારત ગરીબીને નાબૂદ કરી શકશે. એમણે કહ્યું હતું કે દેશની 65 ટકા વસતિ 35 વર્ષથી ઓછી વયની હોવાથી હું માનું છું કે આપણું યુવાન રાષ્ટ્ર આ ધ્યેય સિદ્ધ કરી શકશે.
પ્રધાનમંત્રીએ શિકાગો ખાતે સ્વામી વિવેકાનંદના 1893ના ઉત્કૃષ્ટ ભાષણને યાદ કર્યું

પ્રધાનમંત્રી શ્રી નરેન્દ્ર મોદીએ શિકાગો ખાતે સ્વામી વિવેકાનંદના 1893ના ઉત્કૃષ્ટ ભાષણને યાદ કર્યું છે. શ્રી મોદીએ કહ્યું છે કે 1893માં આ દિવસે જ તેમણે શિકાગોમાં તેમનું સૌથી ઉત્કૃષ્ટ ભાષણ આપ્યું હતું. તેમના સંબોધનથી વિશ્વને ભારતની સંસ્કૃતિ અને નૈતિકતાની ઝલક મળી. એક ટ્વીટમાં, પ્રધાનમંત્રીએ કહ્યું: "11મી સપ્ટેમ્બરનો સ્વામી વિવેકાનંદ સાથે વિશેષ સંબંધ છે. 1893માં આ દિવસે તેમણે શિકાગોમાં તેમનું સૌથી ઉત્કૃષ્ટ ભાષણ આપ્યું હતું. તેમના સંબોધનમાં વિશ્વને ભારતની સંસ્કૃતિ અને નૈતિકતાની ઝલક મળી હતી."
મંત્રીમંડળે ભારત અને બેલ્જિયમ વચ્ચે આઇસીટીએન્ડઈ ક્ષેત્રમાં સહકાર પર થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રિય મંત્રીમંડળ દ્વારા ભારત અને બેલ્જિયમ વચ્ચે ઇન્ફોર્મેશન કમ્યુનિકેશન ટેકનોલોજી એન્ડ ઇલેક્ટ્રોનિક્સ (આઇસીટીએન્ડઇ)નાં ક્ષેત્રમાં સહકાર સ્થાપિત કરવા થયેલા સમજૂતીકરાર (એમઓયુ)ને સહમતી આપવામાં આવી હતી. બેલ્જિયમનાં રાજા ફિલિપની ભારતની સત્તાવાર મુલાકાત દરમિયાન આ સમજૂતીકરાર પર 7 નવેમ્બર, 2017નાં રોજ હસ્તાક્ષર થયાં હતાં. આ એમઓયુનો ઉદ્દેશ ભારત અને બેલ્જિયમ વચ્ચે સાથસહકાર સ્થાપિત કરવાનો છે, જેમાં આઇસીટીએન્ડઇ નીતિનાં ક્ષેત્રમાં શ્રેષ્ઠ પદ્ધતિઓની વહેંચણી, આઇસીટીએન્ડઇ ઉત્પાદન અને સેવાઓનાં વિકાસ પર વિશેષ ભાર સાથે ડિજિટલ એજન્ડા ટેકનોલોજી અને સંશોધન, ઇ-ગવર્નન્સ અને ઇ-પબ્લિક સર્વિસ ડિલિવરી, કોન્ફરન્સમાં સહભાગીદારી, અભ્યાસ માટેનાં વિઝા અને નિષ્ણાતોનું આદાનપ્રદાન, સાયબર સુરક્ષા તથા ડેટા પર્યાપ્તતા, બજારની સુલભતા, વેપાર અને સેવાઓ સાથે સંબંધિત સમસ્યાઓનું સમાધાન સામેલ છે. પૃષ્ઠભૂમિ: ઇલેક્ટ્રોનિક્સ એન્ડ ઇન્ફોર્મેશન ટેકનોલોજી મંત્રાલય (એમઇઆઇટીવાય)એ આઇસીટીમાં સાથસહકાર સ્થાપિત કરવા માટે ઘણાં દેશો સાથે દ્વિપક્ષીય અને બહુપક્ષીય સમજૂતીઓ મારફતે જોડાણ કર્યું છે. માહિતી અને ટેકનોલોજીનાં વર્તમાન યુગમાં આઇસીટી આર્થિક વૃદ્ધિને વેગ આપવા તેમજ દેશનાં આર્થિક અને સામાજિક વિકાસનાં અન્ય પાસાંઓમાં મહત્ત્વપૂર્ણ ભૂમિકા ભજવવાની સંભવિતતા ધરાવે છે. એમઇઆઇટીવાયએ આઇસીટીનાં યુગમાં માહિતીનાં આદાનપ્રદાન માટે અને ગાઢ સહકારને પ્રોત્સાહન આપવા માટે વિવિધ દેશોની સમકક્ષ સંસ્થાઓ/એજન્સીઓ સાથે એમઓયુ/સમજૂતીઓ કરી છે. વિવિધ દેશો સાથે વધુ સાથ-સહકાર વધારવા, ખાસ કરીને ભારત સરકારની “ડિજિટલ ઇન્ડિયા”, “મેક ઇન ઇન્ડિયા” વગેરે જેવી નવી પહેલોને ધ્યાનમાં રાખીને ટેકનોલોજી ક્ષેત્રમાં વ્યાવસાયિક તકો ચકાસવા અને રોકાણને આકર્ષવા માટેની જરૂરિયાતમાં વધારો થયો છે. ભારત અને બેલ્જિયમ ગાઢ અને મૈત્રીપૂર્ણ સંબંધો ધરાવે છે. બેલ્જિયમ યુરોપિયન યુનિયનમાં ભારતનો બીજો સૌથી મોટો વેપારી ભાગીદાર દેશ છે. બેલ્જિયમ કમ્યુનિકેશન ટેકનોલોજીમાં કુશળતા ધરાવે છે, ખાસ કરીને ઇ-કોમર્સ અને ઇલેક્ટ્રોનિક આઇડી કાર્ડ તથા ટેક્ષ ઓન વેબ વગેરે ક્ષેત્રોમાં. પ્રધાનમંત્રીએ માર્ચ, 2016માં બ્રસેલ્સની મુલાકાત લીધી હતી અને યુરોપિયન યુનિયનની બેઠકમાં ભાગ લીધો હતો, જે દરમિયાન બેલ્જિયમમાં દ્વિપક્ષીય સંવાદમાં ભારત અને બેલ્જિયમ વચ્ચે આઇટી અને ઇલેક્ટ્રોનિક્સ ક્ષેત્રમાં એમઓયુ કરવાની દરખાસ્ત રજૂ થઈ હતી. ત્યારબાદ ઇલેક્ટ્રોનિક્સ અને ઇન્ફોર્મેશન ટેકનોલોજી મંત્રાલય (એમઇએન્ડઆઇટી)ની બેઠક નવી દિલ્હીમાં 7 ફેબ્રુઆરી, 2017નાં રોજ મળી હતી, જેમાં બેલ્જિયમનાં નાયબ પ્રધાનમંત્રી મહામહિમ શ્રી એલેક્ઝાન્ડર ડી ક્રૂ તથા ડેવલપમેન્ટ કોઓપરેશન, ડિજિટલ એજન્ડા, ટેલીકોમ એન્ડ પોસ્ટ સર્વિસનાં મંત્રીનાં નેતૃત્વમાં એક પ્રતિનિધિમંડળે ભારતનાં પ્રતિનિધિઓ સાથે પારસ્પરિક રસનાં ક્ષેત્રો પર બેઠક યોજી હતી. આ બેઠક દરમિયાન બંને પક્ષોએ ડિજિટલ ઇન્ડિયા અને ડિજિટલ બેલ્જિયમ પર લોકોને ડિજિટલી સક્ષમ બનાવવા સંયુક્તપણે કામ કરવાની કટિબદ્ધતા વ્યક્ત કરી હતી.
પ્રધાનમંત્રી શ્રી નરેન્દ્ર મોદી અને શ્રીલંકાના રાષ્ટ્રપતિ મહામહિમ ગોતાબયા રાજપક્ષે વચ્ચે ટેલિફોનિક સંવાદ થયો

પ્રધાનમંત્રી શ્રી નરેન્દ્ર મોદીએ આજે ફોન પર શ્રીલંકાના રાષ્ટ્રપતિ મહામહિમ ગોતાબયા રાજપક્ષે સાથે વાતચીત કરી. નેતાઓએ સામયિક ઘટનાક્રમ અને દ્વિપક્ષીય તેમજ બહુપક્ષીય મંચો પર બંને દેશો વચ્ચે ચાલી રહેલા સહયોગની સમીક્ષા કરી હતી. તેઓ સંબંધિત અધિકારીઓ વચ્ચે નિયમિત સંપર્ક જાળવી રાખવા માટે સહમત થયા, જેમાં હાલના કોવિડ-19 જેવા પડકારો પણ સામેલ છે. પ્રધાનમંત્રી શ્રીએ ભારતની પડોશી પ્રથમની નીતિ અંતર્ગત શ્રીલંકાના મહત્વનો પુનરોચ્ચાર કર્યો હતો.
ઈઝરાઇલના પ્રધાનમંત્રી બનવા પર પ્રધાનમંત્રીએ મહામહિમ નફ્તાલી બેનેટને અભિનંદન આપ્યા

પ્રધાનમંત્રી શ્રી નરેન્દ્ર મોદીએ ઈઝરાઈલના પ્રધાનમંત્રી બનવા બદલ મહામહિમ નફ્તાલી બેનેટને અભિનંદન પાઠવ્યા છે. એક ટ્વિટમાં પ્રધાનમંત્રીએ કહ્યું, "મહામહિમ @naftalibennett, ઈઝરાઈલના પ્રધાનમંત્રી બનવા બદલ અભિનંદન. જેમ કે આપણે આવતા વર્ષે રાજદ્વારી સંબંધોમાં સુધારના 30 વર્ષની ઉજવણી કરી રહ્યા છીએ તે પ્રસંગે હું તમને મળવાની અને બંને દેશો વચ્ચેની વ્યૂહાત્મક ભાગીદારીને વધુ ગાઢ કરવાની આશા વ્યક્ત કરું છું. @ઈસ્રાએલીપીએમ " પ્રધાનમંત્રીએ એમના નેતૃત્વ અને ભારત-ઈઝરાઈલ વ્યૂહાત્મક ભાગીદારી પ્રત્યે વ્યક્તિગત ધ્યાન આપવા બદલ મહામહિમ બેન્જામિન નેતન્યાહૂનો આભાર પણ વ્યક્ત કર્યો. પ્રધાનમંત્રીએ કહ્યું, "જ્યારે તમે ઈઝરાઈલ રાજ્યના પ્રધાનમંત્રી તરીકેનો સફળ કાર્યકાળ પૂર્ણ કરો છો, ત્યારે હું ભારત-ઈઝરાઈલ વ્યૂહાત્મક ભાગીદારી @ નેતન્યાહુ પ્રત્યેના તમારા નેતૃત્વ અને વ્યક્તિગત ધ્યાન પ્રત્યે મારો ખાસ આભાર વ્યક્ત કરું છું."
બિશ્કેક રવાના થતાં અગાઉ પ્રધાનમંત્રીનું નિવેદન

હું 13-14 જૂન, 2019નાં રોજ બિશ્કેક (કિર્ગિઝ પ્રજાસત્તાક)ની મુલાકાત લઇશ. અહીં હું શાંઘાઈ સહકાર સંઘઠન (એસસીઓ)નાં સભ્ય દેશોનાં વડાઓનાં શિખર સંમલેનની બેઠકમાં હાજરી આપીશ. આપણે વિસ્તારમાં બહુપક્ષીય, રાજકીય, સુરક્ષા, આર્થિક અને લોકો-થી-લોકોના (
પ્રધાનમંત્રીએ મહાત્મા ગાંધીને તેમની પુણ્યતિથિ પર શ્રદ્ધાંજલિ અર્પણ કરી

પ્રધાનમંત્રી શ્રી નરેન્દ્ર મોદીએ મહાત્મા ગાંધીને તેમની પુણ્યતિથિ નિમિત્તે શ્રદ્ધાંજલિ અર્પણ કરી હતી. પ્રધાનમંત્રીએ કહ્યું, “પૂજ્ય બાપુને એમની પુણ્યતિથિ પર શત્ શત્ નમન. બાપુની પુણ્યતિથિ પર એમનું સ્મરણ કરું છું. આપણે તેમના દ્વારા દર્શાવાયેલા માર્ગ પર ચાલીશું અને એ મૂલ્યોનું પાલન કરીશું, જેનું એમણે હંમેશા સમર્થન કર્યું છે.”
પ્રધાનમંત્રીએ કોકરાઝાર હુમલાની કડક નિંદા કરી.

પ્રધાનમંત્રી શ્રી નેરન્દ્ર મોદીએ કોકરાઝારમાં થયેલા હુમલા અંગે દુઃખ વ્યક્ત કર્યું અને તેને ભારે શબ્દોમાં વખોડી કાઢ્યો હતો. પ્રધાનમંત્રીએ કહ્યું કે, “કોકરાઝારમાં હુમલાથી આઘાત અનુભવું છું. અમે તેને કડક શબ્દોમાં વખોડી કાઢીએ છીએ. શહીદ અને ઘાયલ પરિવારો પ્રત્યે અમારી સંવેદના અને પ્રાર્થના. આસામ સરકાર સાથે ગૃહમંત્રાલય સંપર્કમાં છે અને સ્થિતિનું નજદીકી નિરક્ષણ કરી રહ્યું છે.”
પ્રધાનમંત્રી મોદીનો શિક્ષક દિવસ પર સંદેશ

શિક્ષક દિવસ પર પ્રધાનમંત્રી શ્રી નરેન્દ્ર મોદીનાં સંદેશનો મૂળપાઠ નીચે મુજબ છેઃ “તમને અને સમગ્ર શિક્ષક સમુદાયને શિક્ષક દિવસની શુભેચ્છાઓ. હેપ્પી ટિચર્સ ડે! આ દિવસે સમગ્ર શિક્ષક સમુદાયને તેમની મહેનત, પ્રતિબદ્ધતા અને કટિબદ્ધતા માટે સલામ કરું છું. વર્ગખંડમાં વિષયોનો અભ્યાસ કરાવવા ઉપરાંત શિક્ષકો ભારતનાં યુવાન નાગરિકો માટે માર્ગદર્શક અને પરામર્શક છે, જેઓ તેમનાં વિદ્યાર્થીઓનાં જીવનને ઘડવામાં મહત્ત્વપૂર્ણ ભૂમિકા ભજવે છે. શિક્ષકોનાં નિઃસ્વાર્થ સ્વભાવની વિશ્વમાં પ્રશંસા થાય છે. વ્યસ્તતા અને પારિવારિક જવાબદારીઓ વચ્ચે પણ તેઓ સુનિશ્ચિત કરે છે કે, વિદ્યાર્થીઓ નવા વિચારો અને વિભાવનાઓ સરળતાપૂર્વક શીખવા માટે સક્ષમ બને. પરિણામો પર ધ્યાન કેન્દ્રિત કરો: અત્યારે ભારતમાં શિક્ષણક્ષેત્રે મોટા પાયે પરિવર્તન થઈ રહ્યું છે. આપણે માત્ર પ્રારૂપ પર ધ્યાન કેન્દ્રિત કરવાનાં અભિગમમાંથી હવે પરિણામોને પ્રાથમિકતા આપી રહ્યાં છીએ. આ સંદર્ભમાં આપણા શિક્ષકો બાળકોમાં સંશોધન અને નવાચારનાં જુસ્સાને પ્રગટ કરવા માટે મહેનત કરી રહ્યાં છે એ જોઈને આનંદ થાય છે. આ જ ઉત્સાહ આપણા યુવાનોને તેમનાં પોતાનાં માટે અને દેશ માટે અસાધારણ કામગીરી કરવા માટેની ક્ષમતા પ્રદાન કરશે. સિંગલ યુઝ પ્લાસ્ટિકનાં વપરાશને નિયંત્રણમાં લેવામાં મદદ કરો: આ શિક્ષક દિવસે હું મારા સાથી શિક્ષકોને એક વિનંતી કરવા ઇચ્છું છું. તમે જાણો છો કે ભારતે સિંગલ યુઝ પ્લાસ્ટિકનો વપરાશ બંધ કરવા માટે જન આંદોલન શરૂ કર્યું છે. હું આ અભિયાનમાં શિક્ષક સમુદાયોનો સક્રિય ટેકો અને ભાગીદારી મેળવવા ઇચ્છું છું. જો શિક્ષકો વિદ્યાર્થીઓને સિંગલ-યુઝ પ્લાસ્ટિકથી આપણા પર્યાવરણને થતાં નુકસાન વિશે સમજાવે અને એનો ઉપયોગ ન કરવાની સલાહ આપે, તો વિદ્યાર્થીઓને આ અભિયાનમાં સામેલ થવા માટે પ્રોત્સાહન મળશે. આ આપણા રાષ્ટ્રપિતા બાપૂની 150મી જન્મજયંતી પર તેમને મહાન શ્રદ્ધાંજલિ બની રહેશે. આજનાં દિવસે હું ડૉ. એસ. રાધાક્રિષ્ણનને પણ શ્રદ્ધાસુમન પાઠવું છું, જેઓ ઉત્કૃષ્ટ શિક્ષક અને માર્ગદર્શક હતાં. એમનું જીવન યુવા પેઢીને શિક્ષણનાં ઉદ્દાત વ્યવસાયમાં સામેલ થવા અને યુવાનોને ઘડવા વધુ લોકોને પ્રેરિત કરે એવી પ્રાર્થના. એક વાર ફરી શિક્ષક દિવસની શુભેચ્છાઓ!”
પ્રધાનમંત્રી 3 જાન્યુઆરી, 2019ના રોજ પંજાબની મુલાકાતે

પ્રધાનમંત્રી શ્રી નરેન્દ્ર મોદી 3 જાન્યુઆરી, 2019ના રોજ પંજાબની મુલાકાત લેશે. તેઓ 3 જાન્યુઆરી, 2019ના રોજ જલંધરમાં ભારતીય વિજ્ઞાન કોંગ્રેસ (આઈએસસી)-2019ના 106માં સંસ્કરણનું ઉદઘાટન કરશે. આ અવસર પર તેઓ ઉદઘાટન સંબોધન રજૂ કરશે. પ્રધાનમંત્રી પંજાબમાં ગુરદાસપુર જશે અને ત્યાં એક જાહેર સભાને સંબોધન પણ કરશે. દેશભરમાં વિજ્ઞાન, પ્રૌદ્યોગિકી અને નવાચારની ભાવનાને પ્રોત્સાહન આપવા માટેનાં તેમના દ્રષ્ટિકોણને આગળ વધારતા પ્રધાનમંત્રી શ્રી નરેન્દ્ર મોદી પ્રધાનમંત્રી બન્યા પછી આ પાંચમા ભારતીય વિજ્ઞાન કોંગ્રેસને સંબોધન કરશે. ભૂતકાળમાં તેમણે 2018માં આઈએસસીના 105માં, 2017માં 104મા, 2016માં 103માં અને 2015માં 102માં સંસ્કરણમાં તેમણે ઉદઘાટન સંબોધન પ્રસ્તુત કર્યું હતું.
પ્રધાનમંત્રી અને દક્ષિણ આફ્રિકાના રાષ્ટ્રપતિ વચ્ચે ટેલીફોન પર ચર્ચા થઇ

પ્રધાનમંત્રી શ્રી નરેન્દ્ર મોદીએ આજે દક્ષિણ આફ્રિકાના રાષ્ટ્રપતિ શ્રી સિરિલ રામફોસા સાથે ટેલીફોન પર ચર્ચા કરી હતી. બંને મહાનુભવોએ કોવિડ-19 મહામારીના કારણે ઉભા થયેલા સ્થાનિક, પ્રાદેશિક અને વૈશ્વિક પડકારો વિશે પોતાના મંતવ્યોનું આદાનપ્રદાન કર્યું હતું. તેમણે આ મહામારીનો પ્રભાવ ઘટાડવા માટે અને પોતાના દેશમાં લોકોની સુરક્ષા માટે તેમની સંબંધિત સરકારો દ્વારા લેવામાં આવેલા પગલાં વિશે ચર્ચા કરી હતી. પ્રધાનમંત્રીએ ખાતરી આપી હતી કે, આ પડકારજનક સમયમાં આવશ્યક દવાઓનો પૂરવઠો પૂરો પાડવામાં ભારત તરફથી દક્ષિણ આફ્રિકાને શક્ય હોય તેવો તમામ સહકાર આપવામાં આવશે. રાષ્ટ્રપતિ રામફોસાએ આફ્રિકન સંઘના વડા તરીકે તેમના વર્તમાન હોદ્દાની રૂએ આ મહામારીને નિયંત્રણમાં લેવા માટે સમગ્ર ખંડમાં સંકલનની કામગીરીમાં જે પ્રકારે સક્રીય ભૂમિકા નિભાવી તેની પ્રધાનમંત્રીએ પ્રશંસા કરી હતી. ભારત અને આફ્રિકા વચ્ચે સદીઓ જુની મૈત્રી અને લોકોના વિનિમયનો ઉલ્લેખ કરીને પ્રધાનમંત્રીએ કહ્યું હતું કે, આ વાયરસ સામેની લડાઇમાં સંયુક્ત આફ્રિકન પ્રયાસોમાં સંપૂર્ણ ભારત સહકાર આપશે.
મંત્રીમંડળે ભારત અને કોરિયા વચ્ચે 9 અબજ ડોલરની એક્સપોર્ટ ક્રેડિટ માટે થયેલા એમઓયુને મંજૂરી આપી

પ્રધાનમંત્રી શ્રી નરેન્દ્ર મોદીની અધ્યક્ષતામાં કેન્દ્રીય મંત્રીમંડળે ભારતમાં માળખાગત સુવિધાઓના વિકાસ માટે તથા ત્રીજા દેશોમાં પ્રોજેક્ટના ભાગરૂપે વસ્તુઓ અને સેવાઓના પુરવઠા માટે 9 અબજ ડોલરની એકસપોર્ટ ક્રેડિટ માટે એક્સપોર્ટ-ઇમ્પોર્ટ બેંક ઓફ ઇન્ડિયા (એક્ઝિમ બેંક) અને એક્સપોર્ટ-ઇમ્પોર્ટ બેંક ઓફ કોરિયા (કેક્ઝિમ) વચ્ચે થયેલા પ્રસ્તાવિત સમજૂતીકરાર (એમઓયુ)ને મંજૂરી આપી હતી. નાણાં મંત્રી શ્રી અરુણ જેટલી 14-15 જૂન, 2017 દરમિયાન વાર્ષિક નાણાંકીય દ્વિપક્ષીય સંવાદ માટે સીઓલની મુલાકાત લેશે, જેમાં બંને બેંકો વચ્ચે પ્રસ્તાવિત એમઓયુ પર હસ્તાક્ષર થશે. આ નિર્ણય દેશની આંતરરાષ્ટ્રીય નિકાસને પ્રોત્સાહન આપશે તથા ભારત અને કોરિયા વચ્ચે રાજકીય અને નાણાંકીય સંબંધોને ગાઢ બનાવશે તેવી અપેક્ષા છે. એક્સપોર્ટ ક્રેડિટનો ઉપયોગ ભારતમાં સ્માર્ટ સિટીઝ, રેલવે, વીજ ઉત્પાદનો અને ટ્રાન્સમિશન વગેરે સહિત પ્રાથમિકતા ધરાવતા ક્ષેત્રો માટે પ્રોજેક્ટ્સને પ્રોત્સાહન આપવા એક્ઝિમ બેંક દ્વારા ધિરાણ મારફતે ઉપયોગ થશે તથા ત્રીજા દેશોમાં પ્રોજેક્ટ્સના ભાગરૂપે ભારત અને કોરિયા પાસેથી વસ્તુઓ અને સેવાઓના પુરવઠા માટે થશે. અમલીકરણની વ્યૂહરચના અમલીકરણ વ્યૂહરચના અંતર્ગત એમઓયુમાં સામેલ પક્ષો નાણાંકીય સહાયનું માળખું બનાવવા, વર્તમાન વ્યવસ્થાની સમીક્ષા કરવા અને સંબંધિત પ્રક્રિયાઓનું અવલોકન કરવા પારસ્પરિક ચર્ચાવિચારણા હાથ ધરશે. એક્ઝિમ બેંક ભારતમાં વ્યવહારિક પ્રોજેક્ટ્સની ઓળખ કરશે. ત્રીજા દેશોમાં પ્રોજેક્ટ્સ માટે બંને પક્ષો સંયુક્તપણે વ્યવહારિક પ્રોજેક્ટની ઓળખ કરશે. એક્ઝિમ બેંક પાસેથી સમજવામાં આવે છે કે, કેક્ઝિમ ઇન્વેસ્ટમેન્ટ ક્રેડિટના માર્ગે 9 અબજ ડોલર આપશે (સામાન્ય રીતે કોરિયન આયાતના કન્ટેન્ટના ચોક્કસ સ્તર સાથે ફાઇનાન્સ પ્રોજેક્ટ્સને સુલભ કરવા નિકાસ ક્રેડિટ અને ઓઇસીડી નિકાસ ક્રેડિટ માર્ગદર્શિકા મુજબ વ્યાજના દર). આ રકમનો ઉપયોગ કેક્ઝિમ ધિરાણકાર તરીકે કરશે, જેમાં એક્ઝિમ બેંકની સહભાગીતા નહીં હોય અને ઉદ્દેશ પાર પાડવાના સંતોષને આધિન હશે. ત્રીજા દેશોમાં પ્રોજેક્ટ્સના ભાગરૂપે ભારત અને કોરિયામાંથી વસ્તુઓ અને સેવાઓનો પુરવઠો સંવર્ધિત વિકલ્પ બનશે, જે માટે આ એમઓયુ સક્ષમ બનશે. તે પારસ્પરિક અનુભવનું આદાનપ્રદાન કરવામાં, નિકાસ અને આયાતની કામગીરીના ધિરાણ પર માહિતીની વહેંચણી કરવા, પ્રોજેક્ટની આકારણી અને પ્રવૃત્તિના ક્ષેત્રોમાં પ્રાપ્ત જાણકારીનું આદાનપ્રદાન કરવામાં મદદ કરશે. પૃષ્ઠભૂમિ પ્રધાનમંત્રીએ વર્ષ 2015માં મુલાકાત લીધી એ દરમિયાન સંયુક્ત નિવેદન બહાર પડ્યું હતું. આ નિવેદનમાં જણાવવામાં આવ્યું હતું કે, કોરિયા ભારતમાં માળખાગત સુવિધાના વિકાસ માટે 10 અબજ ડોલર ઓફર કરવાનો ઇરાદો ધરાવે છે. પરિણામે ગવર્મેન્ટ ટૂ ગવર્મેન્ટ ફંડિંગ તરીકે સાઉથ કોરિયન ઇકોનોમિક ડેવલપમેન્ટ કોઓપરેશન ફંડ (ઇડીસીએફ) પાસેથી 1 અબજ ડોલરની સહાયનું પેકેજ તૈયાર કરવામાં આવ્યું હતું તથા કેક્ઝિમ પાસેથી નિકાસ ક્રેડિટ તરીકે 9 અબજ ડોલરની સહાયનું પેકેજ તૈયાર કરવામાં આવ્યું હતું.
કુવૈતના એનઆરઆઇ વિદ્યાર્થી રિદ્ધિરાજે ઇનામની રકમ ઈન્ડિયન આર્મી વેલ્ફર ફંડને દાન કરી

કુવૈતમાં રહેતા બિનનિવાસી ભારતીય (એનઆરઆઈ) મા. રિદ્ધિરાજ કુમારે પ્રધાનમંત્રી શ્રી નરેન્દ્ર મોદીને ઈન્ડિયન આર્મી વેલ્ફેર ફંડ માટે દાન પેટે રૂ. 18,000નો ચેક આપ્યો હતો. તેઓ એસીઇઆર પાસેથી ઈનામી રકમ સ્વરૂપે તેના દાનને સમકક્ષ કુલ 80 કેડી (કુવૈત દિનાર) જીત્યા હતા. તેઓ તેમની માતા સાથે આજે શ્રી નરેન્દ્ર મોદીને મળ્યા હતા. કુવૈતની ઇન્ડિયન એજ્યુકેશનલ સ્કૂલના વિદ્યાર્થી મા.રિદ્ધિરાજ ઓસ્ટ્રેલિયન કાઉન્સિલ ફોર એજ્યુકેશન રિસર્ચ (એસીઇઆર) દ્વારા હાથ ધરવામાં આવેલ ઇન્ટરનેશનલ બેન્ચ માર્ક ટેસ્ટ ફોર ઇમ્પ્રૂવિંગ લર્નિંગ એવોર્ડ ફોર એક્સલન્સ જીત્યો હતો. મા. રિદ્ધિરાજ મધ્ય પૂર્વમાં ગણિત અને વિજ્ઞાનમાં નિપુણતા ધરાવે છે અને કુલ 80 કુવૈત દિનાર જીત્યો છે. શ્રી નરેન્દ્ર મોદીએ શિક્ષણમાં ઉદારતા અને ઉત્કૃષ્ટતા માટે મા. રિદ્ધિરાજને અભિનંદન આપ્યા હતા. પ્રધાનમંત્રીને એવી પણ જાણકારી મળી છે કે તેના નામે કેટલાંક નવીન પ્રોજેક્ટ પણ છે. વિદ્યાર્થીનાં માતા શ્રીમતી કૃપા ભટ્ટે પ્રધાનમંત્રીને જણાવ્યું હતું કે, તેઓ ‘એવરી ચાઇલ્ડ ઇઝ જીનિયસ પ્રોજેક્ટ’ પર કામ કરે છે અને ભારતમાં શિક્ષકો માટે ફ્રી સેમિનારનું આયોજન કરે છે, જેમાં બાળકોની પ્રતિભાને ઓળખે છે. પ્રધાનમંત્રીએ નવીન શૈક્ષણિક પ્રોજેક્ટ્સ ફેલાવવા પ્રતિબદ્ધતા માટે અભિનંદન પણ આપ્યા છે.